**Kirkkoneuvoston pöytäkirja 5/2021**

## Kokousaika Ma 31.5.2021 klo 17.00

Kokouspaikka **Seurakuntatalon sali, Sallilantie 4, 44800 Pihtipudas**

Saapuvilla olleet

jäsenet Jukka Kemppainen vt. kirkkoherra, puheenjohtaja

Pietiläinen Erkki kirkkoneuvoston varapuheenjohtaja

Jämsén Reijo jäsen

Kahilainen Marko jäsen

Niemi Harri jäsen

Rauhala Sanna jäsen

Sorri Annikki jäsen

Huikari Helli varajäsen

Muut saapuvilla olleet

Mielityinen Lauri valtuuston puheenjohtaja, läsnä Muurasjärvellä

hautausmaakatselmuksessa

Huttunen Mirjami seurakuntamestari, läsnä § 56:n loppuun asti

Ojala Anna-Maija talouspäällikkö, pöytäkirjanpitäjä

Poissa

Hjelmeroos-Haapasalo Heli jäsen

Kangasluoma Taina jäsen

Mattola Tauno valtuuston varapuheenjohtaja

Asiat § 52-64

Valitusosoitus Kirkkolain 25. luvun 2 §:n mukainen valitusosoitus § 63

Allekirjoitus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

puheenjohtaja pöytäkirjanpitäjä

Pöytäkirja on Pihtipudas 31.5.2021

tarkastettu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

pöytäkirjantarkastaja pöytäkirjantarkastaja

Pöytäkirja on ollut

yleisesti nähtävänä

kirkkoherranvirastossa 1.6.-18.6.2021

Pöytäkirjan nähtävä-

näolosta on ilmoitettu Kirkkoherranviraston ilmoitustaululla 25.5.-18.6.2021

Allekirjoitus \_\_\_\_\_\_\_\_\_\_\_\_\_\_\_\_\_\_\_\_

KOKOUKSEN ALOITUS, LAILLISUUS JA PÄÄTÖSVALTAISUUS

Kirkkoneuvosto

§ 52

Kokouksen päätösvaltaisuuden edellytyksenä on kirkkolain 7. luvun 4 §:n mukaan, että saapuvilla on enemmän kuin puolet silloisista jäsenistä. Lisäksi on voimassa, mitä kirkkoneuvosta on säädetty (KL 10 luku 3 § ja KJ 9. luku 1 §).

Kokouskutsu on lähetettävä 3 päivää ennen kokousta ja esityslista 3 päivää ennen kokousta. Kutsu ja esityslista kirkkoneuvoston kokoukseen on lähetetty 24.5.2021 24.5.2021.

Esitys

Kirkkoherra pitää alkuhartauden. Kokous todetaan lailliseksi ja päätösvaltaiseksi.

Päätös

Esitys hyväksyttiin yksimielisesti.

PÖYTÄKIRJANTARKASTUS JA NÄHTÄVILLÄPITO

Kirkkoneuvosto

§ 53

Esitys

Kirkkoneuvosto valitsee kaksi jäsentään tarkastamaan pöytäkirjan. Pöytäkirja tarkastetaan 31.5.2021 ja ilmoitus tarkastetun pöytäkirjan nähtävänä pidosta pannaan kirkkoherranviraston ilmoitustaululle 25.5.-18.6.2021 väliseksi ajaksi.

Päätös

Pöytäkirjantarkastajiksi valittiin Annikki Sorri ja Marko Kahilainen.

TYÖJÄRJESTYS

Kirkkoneuvosto

§ 54

Esitys

Esityslista toimii työjärjestyksenä.

Päätös

Esitys hyväksyttiin yksimielisesti. Lisättiin pykälään 62 Muut asiat uusi käsiteltävä asia.

**HAUTAUSMAAKATSELMUS MUURASJÄRVEN HAUTAUSMAA**

Kirkkoneuvosto

**§ 55**

Kirkkoneuvosto suorittaa vuosittain hautausmaan katselmuksen. Hautaustoimen ohjesäännön mukaan katselmuksessa päätetään toimenpiteistä, joihin hautausmaan hoidosta vastuullisen viranhaltijan tekemät esitykset sekä tehdyt havainnot antavat aihetta.

Edellisvuoden katselmuksessa on pohdinnan jälkeen päätetty asiat:

Päätettiin, että porttia ei tehdä ja puuaita uusitaan ensi vuonna.

Talouspäällikön esitys

Kirkkoneuvosto suorittaa katselmuksen.

**Päätös**

Sankarihautamuistomerkin laattojen kivien tarkastus ja korjaus sekä kirkon sivulla olevan tukkeutuneen sadekaivon tarkistus ja avaus. Sankarimaan laattojen pesu hautausmaan työntekijän toimesta. Muualle haudattujen muistokiven laatan uusiminen.

**HAUTAUSMAAKATSELMUS KIRKONKYLÄN HAUTAUSMAA**

**Kirkkoneuvosto**

**§ 56**

Kirkkoneuvosto suorittaa vuosittain hautausmaan katselmuksen. Hautaustoimen ohjesäännön mukaan katselmuksessa päätetään toimenpiteistä, joihin hautausmaan hoidosta vastuullisen viranhaltijan tekemät esitykset sekä tehdyt havainnot antavat aihetta.

Edellisvuoden katselmuksessa on päätetty seuraavat asiat:

Kirkon portaat korjataan ja pestään painepesurilla. Kirkon räystäslaudat korjataan ja teetetään kattoon sadevesille ohjuri. Kirkon oven yläverholauta maalataan. Tapulin portaat ja kaiteet maalataan. Tapulin verholauta uusitaan. Pihlajista poistetaan noin joka toinen ja tilalle istutetaan uusia pihlajia. Hautausmaalta poistetaan niitä puita, jotka ovat tulevien hautojen kohdalla korkeintaan viisi puuta. Tyhjän sylin muistomerkiksi päätettiin valita kirkkomaalta löytynyt kivi. Muualle haudattujen muistokiven laatta uusitaan.

Talouspäällikön esitys

Kirkkoneuvosto suorittaa katselmuksen.

**Päätös**

Jäljellä olevien korjauskohteiden korjauksesta pyydetään tarjous ulkopuoliselta urakoitsijalta.

Sankarihautojen kunnostaminen yhteistyössä järjestöjen kanssa ja opastaulun hankkiminen. Muualle haudattujen muistokiven laatan uusiminen.

**KANTTORIN VIRAN AUKIJULISTAMINEN**

Kirkkoneuvosto

§ 57

Kirkkoneuvosto jatkoi kokouksessaan 16.12.2020 Pertti Ruotasen virkasuhdetta

puolella vuodella ajalle 1.3.-31.8.2021. Samalla päätettiin, että virka laitetaan auki jo

toukokuussa. Virka vapautuu näin 1.9.2021 alkaen. Viran hakuilmoitus on liitteenä.

Liite 1.

**Kirkkoherran esitys:**

Kanttorin virka julistetaan haettavaksi 22.6.2021 mennessä. Viran vastaanotto on

1.9.2021. Palkkaus on vaativuusryhmän 601 mukainen. Virassa on 6 kk koeaika.

Kirkkoneuvosto haastattelee hakijat kokouksessaan 6.7.

**Päätös**

Esitys hyväksyttiin yksimielisesti.

SIVUTOIMILUPA VESTERINEN

Kirkkoneuvosto

**§ 58**

Maarit Vesterinen anoo sivutoimilupaa sairaanhoitajan ammattitaidon ylläpitämiseksi.

Liite 2.

**Kirkkoherran esitys**

Kirkkoneuvosto myöntää sivutoimiluvan Maarit Vesteriselle.

**Päätös**

Esitys hyväksyttiin yksimielisesti.

**HAUTAPAIKKA-ANOMUS SAASTAMOINEN**

**Kirkkoneuvosto**

**§ 59**

Saastamoinen Martti anoo hautapaikkaa n:o 20 osastolta XIV vaimolleen Kerttu Saastamoiselle äitinsä Saima Saastamoisen vierestä. Paikan varaamiselle ei ole estettä.

**Talouspäällikön esitys**

Kirkkoneuvosto myöntää pyydetyn hautapaikan.

**Päätös**

Esitys hyväksyttiin yksimielisesti.

**HAUTAPAIKKA-ANOMUS TURUNEN**

**Kirkkoneuvosto**

**§ 60**

Turunen Kalevi ja Eila haluavat varata hautapaikat n:o 148 ja 149 osastolta I sukulaistensa hautapaikkojen läheltä. Paikkojen varaamiselle ei ole estettä.

**Talouspäällikön esitys**

Kirkkoneuvosto myöntää pyydetyt hautapaikat.

**Päätös**

Esitys hyväksyttiin yksimielisesti.

**TIEDOKSI SAATETTAVAT ASIAT**

**Kirkkoneuvosto**

**§ 61**

Kirkkoneuvostolle annetaan tiedoksi seuraavat asiat:

Kirkkoherran viranhaltijapäätökset 1-2/2021

Talouspäällikön viranhaltijapäätökset 2-3/2021

Rovastikuntajako

Metsäasiat

Kirkkoneuvoston kokous 6.7.

Päätös

Asiat saatettiin kirkkoneuvoston tietoon.

MUUT ASIAT

**Kirkkoneuvosto**

**§62**

Geologinen tutkimuskeskus anoo lupaa sähkömagneettisten EU:n rahoittamien maastotutkimusten tekoon Pyhäsalmen ympäristössä 100 km:n säteellä. Seurakunnan mailla tutkimusta olisi Myllyahon 601-404-8-20 alueella. Tutkimusprojektissa on mukana Boliden ja tutkimustulokset ovat julkisia.

**Talouspäällikön esitys**

Kirkkoneuvosto myöntää luvan tutkimusten tekoon.

**Päätös**

Esitys hyväksyttiin yksimielisesti.

**VALITUSOSOITUS**

**Kirkkoneuvosto**

§ 63

Päätös

Valitusosoitus liitetään pöytäkirjaan. Liite 3.

**KOKOUKSEN PÄÄTTÄMINEN**

Kirkkoneuvosto

§ 64

Päätös

Puheenjohtaja päätti kokouksen kello 20.35.